**Rámcová dohoda**

**o zabezpečení poskytovania stravovania pre zamestnancov**

**č. ....**

uzavretá podľa § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov a § 83 zákona č. 343/2015 Z. z. o verejnom obstarávaní a o zmene   
a doplnení niektorých zákonov v znení neskorších predpisov (ďalej len „rámcová dohoda“)

**Článok I.**

**Strany dohody**

1. **Objednávateľ:**

Názov: **Pôdohospodárska platobná agentúra**

Sídlo: Hraničná 12, 815 26 Bratislava

Štatutárny orgán: Mgr. Jozef Kiss, MA, generálny riaditeľ

IČO: 30 794 323

Bankové spojenie: Štátna pokladnica

IBAN: SK32 8180 0000 0070 0011 6152

SWIFT: SPSRSKBA

*(*ďalej len *„Objednávateľ“*)

1. **Dodávateľ:** (doplní uchádzač)

Obchodné meno:

Sídlo:

Štatutárny orgán:

Zapísaný: v obchodnom registri Okresného súdu ......., odd. ..........., vl.č. ...

IČO:

DIČ:

IČ DPH:

Bankové spojenie:

Číslo účtu:

IBAN:

SWIFT:

*(*ďalej len *„Dodávateľ“)*

(ďalej spolu len *„strany dohody“ alebo „účastníci dohody“)*

**Článok II.**

**Preambula**

Rámcová dohoda sa uzatvára v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov na predmet zákazky ***„Elektronické stravovacie kary (ES karta) a elektronické stravné lístky“.***

**Článok III.**

**Právne predpisy**

Vzájomné vzťahy oboch strán dohody sa riadia ust. zákona č.  513/1991 Zb. Obchodný zákonník v znení neskorších predpisov (ďalej len „Obchodný zákonník), ust. zákona č. 18/1996 Z. z.   
o cenách v znení neskorších predpisov (ďalej len „zák. č. 18/1996 Z. z.“) a vyhláškou Ministerstva financií SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov (ďalej len „vyhl. č. 87/1996 Z. z.“) a zákona č. 343/2015 Z. z. o verejnom obstarávaní v znení a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) a ďalšími právnymi predpismi, ktoré upravujú oblasť predmetu tejto rámcovej dohody.

**Článok IV.**

**Predmet a účel rámcovej dohody**

1. Touto rámcovou dohodou sa Dodávateľ zaväzuje počas zmluvného obdobia odo dňa nadobudnutia účinnosti rámcovej dohody priebežne zabezpečovať pre objednávateľa elektronické stravné karty (ESK), ich správu a pripisovanie (dobíjanie) elektronických stravných jednotiek (ESJ) jednotlivým stravovacím kartám podľa aktuálnych potrieb verejného obstarávateľa a v súlade s aktuálne platnými ustanoveniami zákona č. 311/2001 Z. z. Zákonník práce v znení neskorších predpisov (ďalej len „Zákonník práce“).
2. Objednávateľ sa zaväzuje zaplatiť Dodávateľovi za poskytnuté plnenie na základe objednávok vystavených podľa tejto rámcovej dohody dohodnutú cenu.
3. Dodávateľa sa zaväzuje poskytnúť služby sprostredkovania stravovania zamestnancov Objednávateľa prostredníctvom ESJ u zmluvných partnerov Dodávateľa, t. j. v stravovacích zariadeniach, reštauráciách, zariadeniach rýchleho občerstvenia, potravinových reťazcoch, obchodoch s potravinami, akceptujúcich elektronické stravovacie karty na úhradu ceny stravovania (ďalej len „zazmluvnené zariadenia“), a to podľa požiadaviek a potrieb Objednávateľa upravených v tejto rámcovej dohode a jej Prílohy č. 1.
4. Elektronické stravné karty musia spĺňať nasledovné požiadavky:

* obsahovať názov a logo Dodávateľa;
* byť vystavená na meno držiteľa (zamestnanca) Objednávateľa s uvedením názvu Objednávateľa;
* byť opatrená najmenej 3 osobitnými ochrannými prvkami proti falšovaniu a zneužitiu;
* mať číselný kód karty;
* byť bezkontaktná;
* obsahovať štvormiestny číselný PIN kód s možnosťou jeho zmeny - pričom požiadavka na zadanie PIN kódu sa uplatní pri platení sumy, ktorá prevyšuje 50 EUR;
* umožňovať minimálnu platbu kartou od 0,01 EUR
* byť použiteľná výlučne na účel stravovania (nie výber v hotovosti);
* mať platnosť minimálne 24 mesiacov a obsahovať dátum expirácie (vyznačený rok a mesiac); Objednávateľ požaduje zabezpečiť platnosť elektronických stravovacích kariet aj počas 3 mesiacov po skončení účinnosti rámcovej dohody;
* možnosť individuálneho overenia zostatku hodnoty elektronických stravných jednotiek v eurách priamo na účtenke z POS terminálu, na webovom portáli Dodávateľa - po každej transakcii sa zobrazí aktuálny zostatok účtu stravovacej karty;
* byť na požiadanie držiteľa karty okamžite zablokovaná v prípade jej straty, krádeže alebo zničenia.

1. ESK nemá charakter všeobecného platobného prostriedku a je určená výlučne na úhradu stravy v určených stravovacích zariadeniach, alebo úhradu v prevádzkach a obchodoch poskytujúcich polotovary a suroviny slúžiace na individuálnu prípravu teplého jedla (predajne potravín).
2. Elektronické stravné karty (ESK) a ESJ bude Objednávateľ objednávať podľa potreby v priebehu kalendárneho roka na základe elektronickej objednávky odoslanej spôsobom uvedenom v článku VI tejto rámcovej dohody.
3. Doručovanie ESK sa bude realizovať na základe záznamu o prevzatí (preberací protokol), ktorý bude dokladom k úhrade faktúry; na zázname musí byť uvedené: dátum odovzdania ESK, počet odovzdaných ESK, na zázname bude podpis odovzdávajúcej osoby, pečiatka Dodávateľa a podpis preberajúcej osoby za Objednávateľa. ESK nebude doručovaná priamo zamestnancovi Objednávateľa, ale Objednávateľovi.
4. V prípade straty ESK, krádeže alebo zničenia sa vyžaduje na základe požiadania držiteľa karty (zamestnanca Objednávateľa) zabezpečiť jej blokovanie.
5. Celkové predpokladané množstvo ESJ počas účinnosti rámcovej dohody je 50 400 ks. Tento rozsah je len predpokladaný. Objednávateľ si vyhradzuje právo spresniť počet objednávaných ESJ podľa aktuálneho počtu zamestnancov, t. j. predpokladané množstvo ESJ nie je pre Objednávateľa záväzné. Dodávateľ sa zaväzuje odchýlku od počtu dodaných ES jednotiek akceptovať. V prípade, ak Objednávateľ objedná menšie množstvo ESJ ako je predpokladané množstvo, nevzniká Dodávateľovi právo na dodanie celého predpokladaného množstva ESJ.
6. Nominálna hodnota jednej elektronickej stravnej jednotky bude vo výške 4,80 EUR a je asociovaná ku stravovacej karte s osobitnými ochrannými prvkami, ktorou sa zabezpečuje bezhotovostná platba čipom alebo čipom pre bezkontaktnú platbu.
7. Každý zamestnanec Objednávateľa dostane jednu elektronickú stravovaciu kartu, ktorá sa bude dobíjať ESJ.
8. Dodávateľ sa zaväzuje zabezpečiť akceptáciu stravných kariet vo všetkých vyžiadaných stravovacích zariadeniach v prípade, že v stravovacom zariadení bude prevádzkovaný vhodný platobný terminál. Zoznam všetkých stravovacích zariadení musí byť uvedený a priebežne aktualizovaný na webovej stránke Dodávateľa.

**Článok V.**

**Cena za plnenie**

1. Cena ESJ je stanovená podľa zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v platnom znení a podľa zákona č. 311/2001 Z. z. Zákonníka práce v platnom znení na základe ceny uvedenej v ponuke, ktorú predložil Dodávateľ ako uchádzač v procese verejného obstarávania.
2. Konečná cena ESJ je vyjadrená súčtom nominálnej hodnoty ESJ určenej v objednávke vyjadrenej v EUR a poplatku za sprostredkovanie služby stravovania prostredníctvom ESK a ESJ vyjadreného v EUR.
3. Poplatok za sprostredkovanie služby stravovania je ....... % z nominálnej hodnoty ESJ a nebude sa meniť počas platnosti rámcovej dohody, bez ohľadu na to, že nominálna hodnota ESJ sa môže počas platnosti a účinnosti tejto rámcovej dohody zmeniť.
4. Celková suma, ktorú bude Objednávateľ uhrádzať Dodávateľovi na základe objednávky bude daná súčinom počtu ESJ a konečnej ceny za ESJ, teda Objednávateľ bude uhrádzať konečnú cenu objednaných ESJ.
5. V cene za ESJ (po pripočítaní provízie / odrátaní zľavy z nominálnej hodnoty ESJ) musia byť zahrnuté všetky náklady Dodávateľa, a to najmä, ale nie výlučne náklady na vystavenie stravovacích kariet, ich aktivácia, blokovanie, personalizácia, a ich dodanie do miesta dodania, vedenie zamestnaneckých účtov k stravovacím kartám, priradenia ESJ k stravným kartám, všetkých súvisiacich transakčných nákladov, komunikácie s držiteľom karty (zasielanie SMS, a pod.), a akékoľvek ďalšie finančné plnenie a náklady spojené s jej dodaním.
6. Poplatok za sprostredkovanie služby stravovania prostredníctvom ESK podlieha dani z pridanej hodnoty, ak je Dodávateľ platcom DPH.
7. Objednávateľ neposkytuje Dodávateľovi preddavky.
8. Celková cena vo faktúre bude zaokrúhlená na dve (2) desatinné miesta.
9. Cenu je možné meniť iba pri zmene zákonnej sadzby DPH, v dôsledku legislatívnych zmien, ktoré majú dopad na tvorbu ceny.
10. Účastníci dohody sa dohodli, že Objednávateľ je povinný uhradiť Dodávateľovi dohodnutú cenu za objednávku bezhotovostne, na základe doručeného riadneho daňového dokladu. Faktúra sa bude vystavovať a odosielať na adresu Objednávateľa. Lehota splatnosti faktúr je 30 dní od jej doručenia Objednávateľovi.
11. Faktúra vystavená Dodávateľom musí spĺňať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Neoddeliteľnou súčasťou faktúry bude originál preberacieho protokolu. Ak faktúra nebude obsahovať náležitosti podľa prvej a druhej vety, Objednávateľ má právo vrátiť ju na doplnenie a prepracovanie Dodávateľovi. Dodávateľ túto faktúru podľa charakteru nedostatkov buď opraví alebo vystaví novú faktúru. V opravenej (novej) faktúre vyznačí novú lehotu splatnosti a doručí ju Objednávateľovi.
12. Ak Dodávateľ nie je platcom DPH a počas trvania zmluvného vzťahu s Objednávateľom sa stane platcom DPH, táto skutočnosť nebude mať vplyv na zvýšenie zmluvnej ceny.
13. Pri odobratí hodnoty ESJ z elektronickej stravovacej karty v prípade, že zamestnanec ukončí pracovný pomer počas mesiaca v súlade s čl. VII. ods. 5, je dodávateľ povinný vystaviť opravnú faktúru (dobropis) s možnosťou započítania vzájomných záväzkov a pohľadávok.

**Článok VI.**

**Realizácia rámcovej dohody**

1. Dodávateľ bude dodávať Objednávateľovi a Objednávateľ bude od Dodávateľa odoberať po dobu trvania tejto rámcovej dohody elektronické stravné karty.
2. Skutočne odobraté množstvo ESK a ESJ bude závisieť od potrieb a možností Objednávateľa. Maximálny limit čerpania tejto rámcovej dohody je obmedzený sumou ................,- EUR, pričom Objednávateľ nie je povinný uvedený limit vyčerpať a Dodávateľ nemá právny nárok na vyčerpanie uvedeného limitu zo strany Objednávateľa.
3. Rámcová dohoda bude realizovaná prostredníctvom elektronických objednávok vystavovaných podľa potrieb Objednávateľa spravidla raz mesačne. Objednávateľ v objednávke spresní počet ESK a ESJ podľa skutočnej potreby na dané obdobie a výšku nominálnej hodnoty ESJ.
4. Dodávateľ potvrdí doručenie objednávky bezodkladne, najneskôr do 5 hod od jej doručenia.
5. Dodávateľ je povinný vystaviť a dodať ESK do 7 pracovných dní od doručenia objednávky do miesta dodania v čase od 08:00 h. do 15:00 h. Uvedená lehota sa nevzťahuje na dodanie ESK pre nových zamestnancov Objednávateľa alebo dodanie ESK po stratení, zničení alebo odcudzení ESK, kde sa požaduje dodať ESK do 2 pracovných dní od doručenia objednávky.
6. Dodávateľ je povinný priradiť ESJ k ESK podľa objednávky, v požadovanej hodnote a množstve, ktoré Objednávateľ určí v objednávke, a to najneskôr do 24 hodín od doručenia objednávky.
7. Objednávateľ si pre prípad zmeny príslušných právnych predpisov, interných predpisov Objednávateľa, zmeny zákona č. 283/2002 Z. z. o cestovných náhradách v znení neskorších predpisov a jeho potrieb, zmeny počtu zamestnancov alebo v závislosti od jeho rozpočtových a finančných možností, vyhradzuje právo zmeniť výšku nominálnej hodnoty ESJ počas platnosti a účinnosti tejto rámcovej dohody, pričom Dodávateľ je povinný takúto zmenu akceptovať od momentu obdržania objednávky od Objednávateľa. Pre vylúčenie pochybností platí, že uzatvorenie dodatku k rámcovej dohode z dôvodu zmeny nominálnej hodnoty elektronického stravného lístka sa nevyžaduje.
8. Pri zadávaní objednávok na základe tejto rámcovej dohody nemožno vykonať podstatné zmeny a doplnenia podmienok v nej určených.
9. Za Objednávateľa je na vecné konanie v rozsahu tejto dohody splnomocnený:

Meno a priezvisko: Jana Janžová

Telefón: +421918612308

E-mail: [jana.janzova@apa.sk](mailto:%20jana.janzova@apa.sk)

1. Za stranu Dodávateľa je na vecné konanie v rozsahu tejto dohody splnomocnený:

Meno a priezvisko: ............................

Telefón: ..................................

E-mail: .....................................

1. Účastníci dohody sú povinní si bezodkladne oznámiť zmenu osôb uvedených v bodoch 9 a 10 tohto článku rámcovej dohody. Pre vylúčenie pochybností platí, že uzatvorenie dodatku k rámcovej dohode sa nevyžaduje.

**Článok VII.**

**Práva a povinnosti účastníkov dohody**

1. Objednávateľ je oprávnený objednávať u Dodávateľa EKS a ESJ spôsobom uvedeným v článku VI. tejto rámcovej dohody.
2. Dodávateľ je povinný doručiť EKS v baleniach podľa požiadaviek Objednávateľa do sídla Objednávateľa.
3. Dodávateľ je povinný zabezpečiť, aby zariadenia spoločného stravovania:
4. boli v preukázateľnom zmluvnom vzťahu počas platnosti rámcovej dohody s Dodávateľom, na základe ktorého poskytujú požadované služby,
5. akceptovali ESK Dodávateľa a disponovali terminálom,
6. boli označené názvom alebo logom vydavateľa ESK,
7. ak je cena vyššia ako zostatok na karte, zamestnancovi Objednávateľa musia umožniť v hotovosti doplatiť skutočnú účtovanú cenu.
8. Dodávateľ sa zaväzuje dodávať EKS a ESJ v nominálnej hodnote určenej tejto rámcovej dohode po dobu účinnosti tejto rámcovej dohody, t. j. 24 mesiacov, pričom si Objednávateľ vyhradzuje právo upresňovať priebežne počet a nominálnu hodnotu stravných poukážok v jednotlivých objednávkach.
9. Dodávateľ sa zaväzuje odobrať od Objednávateľa hodnotu ESJ na elektronickej stravovacej karte v prípade, že zamestnanec ukončí pracovný pomer počas mesiaca.
10. Objednávky budú Dodávateľovi štandardne zasielané raz za kalendárny mesiac, avšak Objednávateľ si môže v prípade potreby EKS a ESJ objednať aj kedykoľvek v priebehu mesiaca.
11. Objednávateľ má právo odmietnuť prevzatie poškodených alebo inak znehodnotených EKS, pričom odmietnutie prevzatia nezakladá nárok Dodávateľa na storno poplatok ani   
    na náhradu iných dodatočných nákladov.
12. Ak strana dohody spôsobí porušením svojich povinností a/alebo záväzkov vyplývajúcich jej z rámcovej dohody a/alebo nedodržaním/porušením vyhlásení a/alebo záruk urobených   
    v rámcovej dohode akúkoľvek škodu druhej strane dohody, jej zodpovednosť za škodu druhej strane dohody a povinnosť na náhradu škody takto spôsobenú druhej strane dohody sa bude riadiť a spravovať ustanoveniami § 373 a nasl. zákona č. 513/1991 Zb. Obchodný zákonník v znení neskorších predpisov.
13. Pohľadávky Dodávateľa voči Objednávateľovi vzniknuté na základe ustanovení tejto rámcovej dohody nie je možné postúpiť tretej osobe bez písomného súhlasu Objednávateľa. V prípade, že Dodávateľ bez predchádzajúceho písomného súhlasu Objednávateľa postúpi pohľadávku, ktorú má voči Objednávateľovi, tretej osobe, je Dodávateľ povinný zaplatiť Objednávateľovi zmluvnú pokutu vo výške nominálnej hodnoty postúpenej pohľadávky.
14. V prípade, ak sa Dodávateľ zapisuje do registra partnerov verejného sektora (ďalej len „register") v zmysle zákona o registri partnerov verejného sektora, zaväzuje sa, že bude v registri zapísaný aspoň počas doby trvania tohto zmluvného vzťahu. Dodávateľ sa zároveň zaväzuje zapísať sa do registra aj kedykoľvek počas trvania tohto zmluvného vzťahu, pokiaľ dôjde k takej zmene okolností, ktorá zápis Dodávateľa do registra v zmysle zákona o registri partnerov verejného sektora vyžaduje. Rovnakým spôsobom je Dodávateľ povinný zabezpečiť uvedené povinnosti zo strany svojich subdodávateľom.
15. Dodávateľ je povinný oznámiť Objednávateľovi všetky zmeny, ktoré budú v registri podľa bodu 10 tohto článku rámcovej dohody vo vzťahu k nemu vykonané, a to do 5 dní, odkedy k zápisu zmeny do registra došlo.
16. Ak si Dodávateľ nesplní povinnosti uvedené v bode 10 tohto článku rámcovej dohody, alebo ak nastanú okolnosti uvedené v ust. § 15 zákona o registri partnerov verejného sektora, Objednávateľ je oprávnený neplniť, čo mu ukladá táto rámcová dohoda, pričom nie je v omeškaní a toto neplnenie sa nepovažuje za porušenie rámcovej dohody. Dodávateľ nie je oprávnený uplatňovať si v tomto prípade voči Objednávateľovi akúkoľvek náhradu škody alebo sankcie.

**Článok VIII.**

**Sankcie**

1. V prípade omeškania Dodávateľa s akýmkoľvek plnením predmetu rámcovej dohody je Objednávateľ oprávnený účtovať Dodávateľovi zmluvnú pokutu vo výške 0,05 % zo súčtu ceny nedodanej objednávky vystavenej podľa článku VI. rámcovej dohody, a to za každý deň omeškania, najmenej však 100,- EUR za každý deň omeškania. Zaplatenie zmluvnej pokuty nevylučuje povinnosť Dodávateľa uhradiť škodu Objednávateľovi, ktorá vznikla porušením povinnosti, na ktorú sa zaplatená zmluvná pokuta vzťahuje.
2. Ak Dodávateľ nebude schopný dodať predmet plnenia v požadovanej kvalite, v požadovanom množstve a cene podľa tejto rámcovej dohody ani v dodatočnej lehote, ktorú určí Objednávateľ, je Objednávateľ oprávnený odstúpiť od tejto rámcovej dohody.
3. V prípade omeškania Objednávateľa s úhradou faktúry je Dodávateľ oprávnený požadovať   
   od Objednávateľa úrok z omeškania v zákonnej výške.
4. Splatnosť uplatnených sankcií v zmysle tohto článku rámcovej dohody je do 30 dní odo dňa preukázateľného doručenia príslušnej faktúry účastníkovi rámcovej dohody. Platby za ne budú uhrádzané výlučne bezhotovostne na bankové účty uvedené v záhlaví tejto rámcovej dohody.
5. Zaplatením zmluvnej pokuty nie je dotknutý nárok na náhradu vzniknutej škody, pričom zmluvná pokuta sa nezapočítava na náhradu škody.
6. Povinnosť zaplatiť zmluvnú pokutu trvá aj po skončení platnosti tejto rámcovej dohody, ako aj potom, čo dôjde k odstúpeniu od nej jedným, alebo oboma účastníkmi rámcovej dohody.

**Článok IX.**

**Subdodávatelia**

1. Dodávateľ je oprávnený vykonať časť plnenia predmetu rámcovej dohody prostredníctvom subdodávateľa uvedeného v zozname subdodávateľov, ktorý tvorí prílohu č. 2 tejto rámcovej dohody.
2. Počas trvania rámcovej dohody je Dodávateľ oprávnený zmeniť alebo doplniť subdodávateľa uvedeného v prílohe č. 2 rámcovej dohody výlučne len so súhlasom Objednávateľa; Dodávateľ sa zaväzuje spolu s oznámením zmeny alebo doplnenia subdodávateľa uviesť údaje o ňom v rozsahu podľa § 41 ods. 3 zákona o verejnom obstarávaní.
3. Dodávateľ vyhlasuje, že príloha č. 2 tejto rámcovej dohody obsahuje aktuálne a úplné údaje   
   v zmysle ustanovenia § 41 ods. 3 zákona o verejnom obstarávaní. Zmenu údajov akéhokoľvek aktuálneho subdodávateľa je Dodávateľ povinný bezodkladne písomne oznámiť Objednávateľovi. V prípade nesplnenia povinnosti Dodávateľa v zmysle predchádzajúcej vety má Objednávateľ nárok na zmluvnú pokutu vo výške 500 (päťsto) Eur za každý neoznámený zmenený údaj, ako aj náhradu škody, ktorá Objednávateľovi v tejto súvislosti vznikne.

**Článok X.**

**Doba platnosti rámcovej dohody**

1. Táto rámcová dohoda sa uzatvára na dobu určitú, na 24 mesiacov odo dňa nadobudnutia jej účinnosti alebo do vyčerpania finančného limitu podľa článku VI ods. 2 rámcovej dohody, podľa toho, ktorá skutočnosť nastane skôr.
2. Túto rámcovú dohodu je možné ukončiť aj písomnou dohodou účastníkov dohody.
3. Účastníci dohody môžu rámcovú dohodu jednostranne vypovedať, aj bez uvedenia dôvodu. Výpovedná doba je tri mesiace a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď preukázateľne doručená druhej strane dohody. Výpoveď sa doručuje v písomnej podobe do vlastných rúk.
4. Odstúpiť od tejto rámcovej dohody je možné
5. v prípade podstatného porušenia tejto rámcovej dohody,
6. v ostatných prípadoch podľa ustanovení Obchodného zákonníka v platnom znení,
7. v súlade s § 19 zákona o verejnom obstarávaní.
8. Na účely tejto rámcovej dohody sa podstatným porušením záväzku vyplývajúceho z tejto rámcovej dohody považuje:
9. omeškanie Dodávateľa s riadnym plnením predmetu rámcovej dohody podľa podmienok dohodnutých v tejto rámcovej dohode trvajúce dlhšie ako 3 pracovné dní,
10. omeškanie Dodávateľa s riadnym odstránením vád plnenia predmetu rámcovej dohody podľa článku VIII. bod 2 tejto rámcovej dohody,
11. opakované (t. j. dvakrát a viac) plnenie predmetu rámcovej dohody s vadami,
12. omeškanie Objednávateľa so zaplatením dohodnutej ceny za predmet plnenia rámcovej dohody trvajúce dlhšie ako deväťdesiat (90) dní,
13. porušenie povinnosti Dodávateľa podľa čl. IV ods. 4, 5 a 13, čl. VI ods. 4 a 7, čl. VII ods. 2 až a ods. 9, 10 a článku IX ods. 3 a ods. 4 tejto rámcovej dohody,
14. ak je voči druhej strane dohody vedené konkurzné konanie alebo reštrukturalizačné konanie, je v konkurze, v reštrukturalizácii, bol proti nej zamietnutý návrh na vyhlásenie konkurzu pre nedostatok majetku,
15. ak druhá strana dohody vstúpila do likvidácie, alebo bola na ňu zriadená nútená správa,
16. ak je voči druhej strane dohody vedený výkon rozhodnutia (napr. podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok)   
    a o zmene a doplnení ďalších zákonov v znení neskorších predpisov, zákona Slovenskej národnej rady č. 563/2009 Z. z. o správe daní (daňový poriadok) a o zmene a doplnení niektorých zákonov a pod.),
17. ak tak ustanovuje táto rámcová dohoda alebo osobitný zákon.

6. Podstatné porušenie povinnosti Dodávateľa zakladá právo Objednávateľa na odstúpenie od tejto rámcovej dohody a zároveň právo Objednávateľa na zaplatenie zmluvnej pokuty vo výške 10 % z ceny celkom.

7. Pri porušení povinností Dodávateľa, ktoré sa podľa tejto rámcovej dohody alebo Obchodného zákonníka nepovažujú za podstatné, je Objednávateľ oprávnený uplatniť si voči Dodávateľovi zmluvnú pokutu vo výške 0,05% z ceny celkom.

8. Odstúpenie od rámcovej dohody nadobudne účinnosť dňom, kedy písomný prejav vôle strany dohody, ktorý obsahuje oznámenie o odstúpení od rámcovej dohody, bude doručený druhej strane dohody.

9. Pri odstúpení od rámcovej dohody zostávajú zachované z nej vyplývajúce práva a povinnosti účastníkov dohody do dňa účinnosti odstúpenia. Účastníci dohody sú povinní vyrovnať všetky pohľadávky a záväzky vzniknuté do dňa účinnosti odstúpenia od rámcovej dohody. Odstúpenie od rámcovej dohody alebo jej ukončenie z iného dôvodu sa nedotýka práva na uplatnenie nárokov vyplývajúcich z porušenia rámcovej dohody, vrátane oprávnenia na náhradu škody a zmluvnej pokuty.

**Článok XI.**

**Ostatné a záverečné ustanovenia**

1. Rámcová dohoda nadobúda platnosť dňom jej podpísania oboma účastníkmi dohody a účinnosť dňom nasledujúcim po dni jej zverejnenia v Centrálnom registri zmlúv Úradu vlády Slovenskej republiky.
2. Rámcovú dohodu možno meniť alebo dopĺňať iba vzostupne číslovanými písomnými dodatkami, pokiaľ tieto nebudú v rozpore so zákonom o verejnom obstarávaní, ktoré sa po podpísaní účastníkmi dohody stávajú jej neoddeliteľnou súčasťou.
3. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za účastníka dohody, bankového spojenia a čísla účtu, oznámi účastník dohody, ktorého sa niektorá z uvedených zmien týka, písomnou formou túto skutočnosť druhému účastníkovi dohody, a to bez zbytočného odkladu, inak povinný účastník dohody zodpovedá za všetky prípadné škody z toho vyplývajúce alebo náklady, ktoré v tejto súvislosti musel vynaložiť druhý účastník dohody. Takéto oznámenie sa nepovažuje za zmenu rámcovej dohody a nevyžaduje si jej prijatie postupom podľa ods. 4 tohto článku rámcovej dohody.
4. V prípade rozhodnutia Dodávateľa o zlúčení, splynutí, rozdelení spoločnosti, predaja podniku alebo jeho časti, podania návrhu na začatie konkurzného alebo reštrukturalizačného konania na majetok Dodávateľa, jeho vstupe do likvidácie, je Dodávateľ povinný písomne oznámiť Objednávateľovi uskutočnenie takejto skutočnosti, a to do 5 kalendárnych dní odo dňa jej účinnosti, inak zodpovedá za všetky škody z toho vyplývajúce a Objednávateľovi vzniká právo okamžite odstúpiť od tejto rámcovej dohody; ustanovenie § 18 ods. 1 písm. d) bod 2 zákona o verejnom obstarávaní týmto nie je dotknuté.
5. Doručovaním sa rozumie prijatie zásielky účastníkom dohody, ktorej bola adresovaná. Akékoľvek písomností podľa tejto rámcovej dohody sa doručujú na adresu tej ktorej strane dohody uvedenej pri označení strán dohody v čl. 1 tejto rámcovej dohody, pokiaľ nie je zmena adresy písomne oznámená druhej strane dohody. V prípade, ak sa doručovanú zásielku nepodarí riadne doručiť, považuje sa za deň doručenia zásielky deň, v ktorom ju strana dohody odoprela prijať, alebo ktorým márne uplynula odberná lehota pre jej vyzdvihnutie na pošte alebo v ktorý bola na nej zamestnancom pošty vyznačená poznámka, že „adresát je neznámy“, alebo iná poznámka, ktorá podľa poštovného poriadku znamená nedoručiteľnosť zásielky.
6. Práva a povinnosti neupravené rámcovou dohodou sa budú riadiť príslušnými ustanoveniami Obchodného zákonníka a s ním súvisiacimi predpismi právneho poriadku Slovenskej republiky.
7. Rámcová dohoda je vyhotovená v piatich vyhotoveniach, z ktorých každá má platnosť originálu. Po podpísaní Dodávateľ dostane 2 vyhotovenia a Objednávateľ 3 vyhotovenia.
8. Ustanovenia rámcovej dohody majú prednosť pred Všeobecnými obchodnými podmienkami Dodávateľa.
9. Účastníci dohody vyhlasujú, že sú si vedomí všetkých následkov vyplývajúcich z rámcovej dohody, ich zmluvná voľnosť nie je ničím obmedzená, a že im nie sú známe okolnosti, ktoré by im bránili platne uzavrieť rámcovú dohodu. V prípade, že taká okolnosť existuje, zodpovedajú za škodu, ktorá vznikne druhému účastníkovi dohody na základe tohto vyhlásenia.
10. Účastníci dohody vyhlasujú, že ustanoveniam tejto rámcovej dohody porozumeli čo do obsahu i rozsahu, rámcová dohoda vyjadruje ich vôľu, nebola uzatvorená v tiesni, ani za inak nápadne nevýhodných podmienok, pod psychickým, či fyzickým nátlakom na znak čoho k nej pripájajú svoje vlastnoručné podpisy.
11. Nedeliteľnou súčasťou tejto rámcovej dohody sú:

* Príloha č. 1 – Opis predmetu zákazky
* Príloha č. 2 - Zoznam subdodávateľov a podiel subdodávok

Za Dodávateľa: Za Objednávateľa:

V ..............................., dňa .................. V Bratislave, dňa ..................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*meno, priezvisko, titul, funkcia* Mgr. Jozef Kiss, MA

*podpis oprávnenej osoby (osôb)* generálny riaditeľ

Pôdohospodárska platobná agentúra